Στις 28 Μαρτίου, τραυματίστηκε στο δεξί γόνατό του κατά τη διάρκεια ενός προκριματικού αγώνα του Παγκοσμίου Κυπέλλου ενάντια στην Ανδόρα. Ως αποτέλεσμα, έχασε και τους δύο προημιτελικούς αγώνες του Τσάμπιονς Λιγκ ενάντια στη Παρί Σεν Ζερμέν, στους οποίους η Μπάγερν Μονάχου έχασε με τον κανονισμό των εκτός έδρας γκολ, μετά την συνολική ισοπαλία με 3–3. Στις 8 Μαΐου, σημείωσε το 14ο χατ τρικ του στη Μπούντεσλιγκα στη νίκη με 6–0 επί της Μπορούσια Μενχενγκλάντμπαχ. Στις 22 Μαΐου, έσπασε το ρεκόρ του Γκέρντ Μίλερ με 40 γκολ στη σεζόν 1971–72, με ένα γκολ στο 90ό λεπτό της νίκης της Μπάγερν με 5–2 επί της Άουγκσμπουργκ, για να φτάσει στο 41ο γκολ του την τελευταία αγωνιστική της σεζόν.